.rose ave

.rose ave (ידוע גם בשם .Rose Ave או .roseave) הוא אלבום הבכורה של הצמד מוזיקלי האמריקאי You+Me, המורכב מהזמרים דאלאס גרין (אנ') ופינק. האלבום יצא לאור ב-14 באוקטובר 2014 על ידי חברות התקליטים תקליטי RCA ו-Dine Alone Records. מתוך האלבום יצאו שלושה סינגלים. כל השירים נכתבו והופקו על ידי פינק וגרין למעט השיר "No Ordinary Love", של הלהקה הבריטית שאדיי (אנ'). פינק וגרין שקלו לשתף פעולה במשך מספר שנים ובמרץ 2014 לוחות זמניהם אפשרו להם להיפגש. מטרת הפגישות לא הייתה להפיק אלבום אלא לשבת ולחקור את האפשרויות. הם העלו בראשם רעיונות לשירים וכתבו אותם, ולאחר מכן שכרה פינק אולפן ושני האמנים עסקו שם שבוע שלם בכתיבה והקלטה. חברת התקליטים לא הייתה מודעת לעבודתם יחד. האלבום עצמו הוקלט כמעט כולו בתוך שבוע. הצמד טען שהעבודה בשיתוף זוגי ללא לחצי ההפקה הפכה את העבודה ל"חוויה מתגמלת". לדברי גרין "האלבום הזה הוא מאוד אישי עבורנו". פינק אמרה "העובדה שלא היו לנו ציפיות – אני חושבת שזה מה שהפך את התהליך להיות משוחרר כל כך (...) פשוט הרגשתי שאני עושה את זה כי אני אוהבת את זה". לאחר שבוצעו ההקלטות, העביר הצמד את הפרויקט לחברת התקליטים. האלבום נקרא על שם מיקומו של אולפן ההקלטות. האלבום יצא ב-14 באוקטובר 2014. מתוך האלבום יצאו שלושה סינגלים שזכו לקליפים שהוקרנו בבכורה בערוץ ה-Vevo של הצמד לפני צאת האלבום. הסינגל הראשון "You and Me" יצא לאור ב-8 בספטמבר 2014. ב-22 בספטמבר 2014, "Break the Cycle" יצא כסינגל השני. ב-30 בספטמבר 2014, "Capsized", יצא כסינגל השלישי והאחרון מתוך האלבום. פינק כתבה את השיר "Break the Cycle" כמכתב לאמה. הצמד תיאר את תהליך שיתוף הפעולה שלו וכתיבת שירים בשני סרטונים שפורסמו בערוץ ה-Vevo שלו. ההופעה הראשונה של הצמד הייתה ב-9 באוקטובר 2014 בסנטה מוניקה, קליפורניה. ב-11 באוקטובר 2014, התראיינו פינק וגרין ברדיו "NPR" ותיארו את נסיבות הפעם הראשונה בה הם שרו יחד. ב-13 באוקטובר, הצמד ביצע את השיר "You and Me" בתוכנית של אלן דג'נרס, ולאחר מכן התראיינה פינק ב"מופע של אלן דג'נרס". ב-15 באוקטובר, העלה הצמד סרטונים מההופעה החיה הראשונה שלו בערוץ ה-Vevo הרשמי שלו. ב-16 באוקטובר ביצע הצמד את "You and Me" בתוכנית "ג'ימי קימל לייב!". ב-23 באוקטובר, הצמד הופיע בבית הבלוז בלוס אנג'לס, וההכנסות הועברו לתוכנית למניעת סרטן של המרכז הרפואי "סנט ג'ון". בקנדה, האלבום הגיע למקום הראשון במצעד האלבומים הקנדי, ומכר כ-23,000 עותקים. בארצות הברית, האלבום הגיע למקום רביעי במצעד בילבורד 200, ומכר כ-50,000 עותקים. האלבום נחת בעשירייה הראשונה מצעדים של אוסטרליה, הממלכה המאוחדת, ניו זילנד, גרמניה, שווייץ ואוסטריה. כל השירים נכתבו והולחנו על ידי דאלאס גרין ופינק (למעט היכן שמצוין אחרת).  אתר האינטרנט הרשמי של .rose ave מידע על האלבום .rose ave באתר MusicBrainz מידע על האלבום .rose ave באתר AllMusic האלבום .rose ave באתר Discogs Hear Pink Go Folk in New Project You & Me With City and Colour's Dallas Green, billboard (באנגלית) Rose Ave. - You+Me - Releases - AllMusic, AllMusic You+Me biography, dinealonerecords You+Me – Rose Ave., Discogs (באנגלית) You+Me - Biography - AllMusic, allmusic A Pop Star And An Indie Folk Singer Intersect At 'Rose Ave.', npr You+Me - Rose Ave. - review and track list, allmusic 'It Was Meant to Happen': Alecia Moore and Dallas Green Team Up for You+Me, time (באנגלית) Not Pink: Alecia Moore's new music is with You+Me, apnews (באנגלית) Pink and Dallas Green talk their new collaboration, 'You + Me', ew (באנגלית) Alecia Moore and Dallas Green on Their Non-Pink Musical Project and the Horrors of Pineapple Beer, vulture Alecia Moore (P!nk) & Dallas Green (City and Colour) team up for new album 'rose ave.', rcarecords Stream P!nk Folk Project You+Me's Debut Album 'rose ave.', npr You+Me - The Story of You+Me, youtube You+Me - rose ave. - Track by Track Commentary, youtube Pink, You + Me, and the Trouble with Side Projects, laweekly You+Me's (Pink & Dallas Green) First Concert Ever Was Outstanding: Watch, directlyrics Pink Tells Ellen DeGeneres That Daughter Willow Is Wild, Has a Potty Mouth, usmagazine Selena Gomez/Pink/Guest DJ Tyler Posey, imdb YouplusmeVEVO channel, youtube Pink And Dallas Green (You + Me) Perform 'You And Me' On Jimmy Kimmel Live: Watch, idolator 'Rose Ave.' mixes Pink, City and Colour for a muted shade of music, latimes Weekly Music Sales Report and Analysis: 22 October 2014, ajournalofmusicalthings Florida Georgia Line Scores First No. 1 Album, billboard Archive: Australian Charts - October 23, 2014, australian lbums Chart Archive – 25 October 2014, officialcharts ARIA Charts – Accreditations – 2014 Albums, aria Canadian album certifications – You+Me – Rose ave, musiccanada rose ave. by You+Me (באנגלית אמריקאית), נבדק ב-2021-02-04